**Поједностављење административног поступка Уверење о испитивању возила и прописати јасно поступак и документација као и образц захтева**

|  |  |
| --- | --- |
| **Назив административног поступка** | **Уверење о испитивању возила** |
| **Шифра поступка** | **05.04.0004** |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре, Агенција за безбедност саобраћаја |
| **Правни оквир којим је уређен административни поступак** | * Закон о безбедности саобраћаја на путевима („Сл. Гласник РС“, бр. 41/09, 53/10, 101/11, 32/13 – одлука УС, 55/14, 96/15 – де. закон, 9/16 – одлука УС, 24/18, 41/18, 41/18 – др.закон и 87/18) * Правилник о испитивању возила („Сл. Гласник РС", бр. 8/12, 13/13, 31/13, 114/13, 40/14, 140/14, 18/15, 82/15, 88/16, 108/16.) * Уредба о ценама услуга које врши Агенција за безбедност саобраћаја („Службени гласник РС“, бр. 121/12, 39/16) |
| **Прописи које треба променити /донети/укинути да би се спровеле препоруке** | 1. Правилник о испитивању возила („Сл. Гласник РС", бр. 8/12, 13/13, 31/13, 114/13, 40/14, 140/14, 18/15, 82/15, 88/16, 108/16.) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Од подносиоца захтева се непотребно тражи докази о плаћеној републичкој административној такси и накнадама у оригиналу.  Образац захтева је састављен од стране организационе јединице у Агенцији и доступан је на сајту Агенције. Документација која се захтева од подносиоца захтева није прописана Закном нити подзаконским актима.  Захтев се подноси лично.  Регистар издатих аката је у изради.  Низак ниво е-спремности. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Утврђивање правног основа и потребне документације** |  | | | | | *Утврдити правни основ ако га нема* | **x** |  | **1** | | | **Образац административног захтева** |  | | | | | *Унапређење постојећег обрасца* | **x** |  | **1** | | | **Документација** |  | | | | *Промена форме докумената (оригинал, оверена копија, копија, копија уз оригинал на увид)* | **x** |  | **1** | | |
| 1. **ОБРАЗЛОЖЕЊЕ** | |
| * 1. **Прописивање поступка и обрасца захтева**   Документа која се траже од подносиоца захтева у административном поступку нису прописана ни законом ни подзаконским актима, већ су само наведена у обрасцу захтева и то нису наведена сва која се траже у овом поступку. Како би се обезбедила правна сигурност потребно је да се поступак у целости и све што се захтева од подносиоца захтева пропише Правилником о испитивању возила. Такође истим правилником треба усвојити и унапређени образац захтева за испитивање возила.  **Потребна промена прописа и то члан 7. Правилник о испитивању возила**   * 1. **Унапређење постојећег обрасца, дигитализација поступка и промена форме докумената**   Потребно је сачинити електронски образац за подношење захтева који би требао да садржи детаљне информације о свим потребним документима и подацима и омогућити његово попуњавање електронским путем. Такође је потребно омогућити прилагање електронских докумената, као и скенираних докумената који се сада захтевају у копији уз оригинал на увид. Електронски образац поставити на сајт органа и портал е-Управе, односно на портал Јединственог јавног регистара административних поступака и осталих услова за пословање. Такође, интернет страницу надлежног органа линковати са електронским обрасцем на Регистру АП, како би се информације о АП и припадајући обрасци налазили искључиво на једном месту. Омогућити такође и електронско плаћање републичке административне таксе и накнаде или прихватање копије доказа о извршеној уплати, односно обезбедити да АБС сам проверава извршене уплате и самим тим укинути достављање доказа о плаћеним републичким административним таксама и другим ценама за пружену услугу.  **Потребна промена прописа и то Правилник о испитивању возила** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| ПРЕДЛОГ  На основу члана 249. став 5. Закона о безбедности саобраћаја на путевима („Службени гласник РС”, бр. 41/09, 53/10, 101/11, 32/13 − УС, 55/14, 96/15 − др. закон, 9/16 − УС, 24/18, 41/18, 41/18­ – др. закон, 87/18 и 23/19),  Министар за грађевину, саобраћај и инфраструктуру доноси  **ПРАВИЛНИК**  **о изменама и допунама Правилника о испитивању возила**  Члан 1.  У Правилнику о испитивању возила („Службени гласник РС”, бр. 8/12, 13/13, 31/13, 114/13, 40/14, 140/14, 18/15, 82/15, 88/16, 108/16.), у члану 3. после става 4. додају се нови ст. 5, 6. и 7. који гласе:  „Овлашћење из става 2. овог члана издаје Агенција на основу захтева и утврђивања испуњености услова.  Уз захтев из става 1. овог члана подносилац захтева доставља доказе о испуњености услова из става 2. тачке 2) и тач. 5) – 9), овог члана:  Агенција по службеној дужности проверава податке из става 2. тач. 1), 3) и 4), односно о регистрацији подносиоца захтева за обављање послова техничког испитивања и анализа, истраживања и експерименталног развоја у техничко технолошким наукама, податке о испуњености стандарда ISO/IEC 17025 и/или ISO/IEC 17020, односно еквивалентног стандарда из евиденције издатих еквивалената стандарда Агенције или из евиденције Акредитационог тела Србије, као и податке о власништву одговарајућег простора (објекат и полигон) и лабораторијских услова намењених за обављање послова у смислу овог правилника из регистра Републичког геодетског завода и директним испитивањем изласком на терен.  Захтев из става 5. овог члана подноси се на прописаном обрасцу који чини саставни део овог правилника.“  Члан 2.  У члану 7. у ставу 8. бришу се речи: „из члана 6. став 3. и садржај документације.“  После става 8. додају се нови ст. 9. и 10, који гласи:  „Уз захтев из става 1. овог члана, подносилац захтева доставља:   1. фотокопију уз оригинал на увид саобраћајне дозволе; 2. фотокопију уз оригинал на увид доказа о извршеној купопродаји (рачун и/или купопродајни уговор); 3. фотокопију уз оригинал на увид царинску декларацију о увозу возила; 4. фотокопију уз оригинал на увид податке о марки и типу возила, основне техничке карактеристике возила које је предмет преправке издате од стране произвођача; 5. фотокопију уз оригинал на увид назнаку и опис преправке издату од стране извршиоца преправке; 6. фотокопију уз оригинал на увид техничку документацију о извршеној преправци са детаљним описом, скицама и цртежима преправке; 7. фотокопију уз оригинал на увид доказа да је преправка извршена у складу са смерницама које одређује произвођач возила које се преправља или на начин за који је произвођач потврдио да се може извести на возилу; 8. оригинал изјаву произвођача, надграђивача, или извршиоца преправке о усаглашености преправке са прилогом произвођача возила или уграђених елемената.   Захтев из става 1. овог члана подноси се на прописаном обрасцу који чини саставни део овог правилника.“  Члан 3.  После члана 12. додаје се нови члан 12а. који гласи:  „Уверење о испитивању возила која се увозе као употребљавана издаје се на захтев подносиоца.  Уз захтев из става 1. овог члана, подносилац захтева доставља:   1. фотокопију уз оригинал на увид саобраћајне дозволе, односно други документ издат од стране надлежног државног органа земље у којој је возило купљено (оригинали на увид); 2. у случају оцарињеног возила потребно је приложити Јединствену царинску исправу (оригинал на увид); 3. У случају да се подаци о техничким карактеристикама возила из саобраћајне дозволе не слажу са подацима из одговарајућих база техничких карактеристика возила, потребно је доставити Потврду о саобразности – Certificate of conformity („COC”) или дупликат Потврде о саобразности или потврду издату од произвођача/овлашћеног представника произвођача возила у Републици Србији.   Захтев из става 1. овог члана подноси се на прописаном обрасцу који који чини саставни део овог правилника.“  Члан 4.  У члану 15. у ставу 1. иза речи: „води“, додаје се реч: „јавну“.  Члан 5.  Овај правилник ступа на снагу наредног дана од дана објављивања у „Службеном гласнику Републике Србије”.  Прилог – Образац захтева за издавање потврде о усклађености са прописима о хомологацији за НОВА возила (категорија L, M, N, O и Т), делове и опрему која се увозе у Републику Србију  Образац захтева за испитивање возила  Образац захтева за испитивање (контролисање) употребљаваног возила које се увози у Републику Србију  Образац захтева за овлашћивање правних лица за вршење испитивања, мерења и издавање потврда о исправности уређаја и опреме за погон возила на течни нафтни гас | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Правилник о испитивању возила**  Члан 3.  Испитивање, односно контролисање моторних и прикључних возила (у даљем тексту: испитивање возила), издавање уверења о испитивању возила, односно контролисању возила које се увози као употребљавано (у даљем тексту: уверење), издавање потврде о исправности уређаја и опреме за погон возила на течни нафтни гас или компримовани природни гас (у даљем тексту: потврда) и вођење евиденција о обављеним испитивањима и издатим уверењима и потврдама организује и спроводи Агенција за безбедност саобраћаја (у даљем тексту: Агенција) у складу са законом.  Агенција може овластити правно лице (у даљем тексту: овлашћено правно лице), које је материјално и стручно оспособљено да врши испитивање, мерење и издавање потврде у складу са законом, ако:  1) је регистровано за обављање послова техничког испитивања и анализа, истраживања и експерименталног развоја у техничко технолошким наукама;  2) се бави научном и стручном делатношћу у области испитивања возила;  3) испуњава захтеве стандарда ISO/IEC 17025 и/или ISO/IEC 17020, односно еквивалентног стандарда;  4) поседује одговарајући простор (објекат и полигон) и лабораторијске услове намењене за обављање послова у смислу овог правилника;  5) поседује уређаје за испитивање, а уређаји који представљају еталоне/мерила су еталонирани/оверени у складу са националним прописима и снабдевени доказом о метролошкој следивости;  6) да има у радном односу најмање седам запослених стручњака из области возила и то: најмање два доктора техничких наука, три дипломирана машинска инжењера и два машинска техничара, који поседују искуство од најмање пет година у обављању послова испитивања у смислу овог правилника;  7) поседује одговарајућу стручну литературу о техничким подацима возила, опреме и уређаја;  8) поседује одговарајућу рачунарску опрему која омогућава интернет повезивање са сервером Агенције;  9) поседује одговарајући софтверски пакет који обезбеђује достављање података Агенцији.  Контролисање возила може да врши радник, који има стечено најмање средње образовање за образовне профиле из подручја рада машинство и обрада метала, област машински техничар или машински техничар моторних возила, или из подручја рада саобраћај, област техничар друмског саобраћаја или техничар за безбедност саобраћаја, са радним искуством од најмање годину дана на пословима испитивања возила, вршења техничког прегледа возила, надзора над вршењем техничких прегледа возила или испитивања возила, одржавање возила или образовном, научном и истраживачком раду у области безбедности саобраћаја или возила.  Испитивање возила може да врши радник, који има стечено најмање средње образовање за образовне профиле из подручја рада машинство и обрада метала, област машински техничар или машински техничар моторних возила, или из подручја рада саобраћај, област техничар друмског саобраћаја или техничар за безбедност саобраћаја, са радним искуством од најмање пет година на пословима испитивања возила, или надзора над вршењем испитивања возила у смислу овог правилника.  ОВЛАШЋЕЊЕ ИЗ СТАВА 2. ОВОГ ЧЛАНА ИЗДАЈЕ АГЕНЦИЈА НА ОСНОВУ ЗАХТЕВА И УТВРЂИВАЊА ИСПУЊЕНОСТИ УСЛОВА.  УЗ ЗАХТЕВ ИЗ СТАВА 1. ОВОГ ЧЛАНА ПОДНОСИЛАЦ ЗАХТЕВА ДОСТАВЉА ДОКАЗЕ О ИСПУЊЕНОСТИ УСЛОВА ИЗ СТАВА 2. ТАЧКЕ 2) И ТАЧ. 5) – 9), ОВОГ ЧЛАНА:  АГЕНЦИЈА ПО СЛУЖБЕНОЈ ДУЖНОСТИ ПРОВЕРАВА ПОДАТКЕ ИЗ СТАВА 2. ТАЧ. 1), 3) И 4), ОДНОСНО О РЕГИСТРАЦИЈИ ПОДНОСИОЦА ЗАХТЕВА ЗА ОБАВЉАЊЕ ПОСЛОВА ТЕХНИЧКОГ ИСПИТИВАЊА И АНАЛИЗА, ИСТРАЖИВАЊА И ЕКСПЕРИМЕНТАЛНОГ РАЗВОЈА У ТЕХНИЧКО ТЕХНОЛОШКИМ НАУКАМА, ПОДАТКЕ О ИСПУЊЕНОСТИ СТАНДАРДА ISO/IEC 17025 И/ИЛИ ISO/IEC 17020, ОДНОСНО ЕКВИВАЛЕНТНОГ СТАНДАРДА ИЗ ЕВИДЕНЦИЈЕ ИЗДАТИХ ЕКВИВАЛЕНАТА СТАНДАРДА АГЕНЦИЈЕ ИЛИ ИЗ ЕВИДЕНЦИЈЕ АКРЕДИТАЦИОНОГ ТЕЛА СРБИЈЕ, КАО И ПОДАТКЕ О ВЛАСНИШТВУ ОДГОВАРАЈУЋЕГ ПРОСТОРА (ОБЈЕКАТ И ПОЛИГОН) И ЛАБОРАТОРИЈСКИХ УСЛОВА НАМЕЊЕНИХ ЗА ОБАВЉАЊЕ ПОСЛОВА У СМИСЛУ ОВОГ ПРАВИЛНИКА ИЗ РЕГИСТРА РЕПУБЛИЧКОГ ГЕОДЕТСКОГ ЗАВОДА И ДИРЕКТНИМ ИСПИТИВАЊЕМ ИЗЛАСКОМ НА ТЕРЕН.  ЗАХТЕВ ИЗ СТАВА 5. ОВОГ ЧЛАНА ПОДНОСИ СЕ НА ПРОПИСАНОМ ОБРАСЦУ КОЈИ ЧИНИ САСТАВНИ ДЕО ОВОГ ПРАВИЛНИКА.  Члан 7.  Захтев за испитивање возила подноси власник возила или лице које он овласти.  Захтев из става 1. овог члана садржи:  1) име и презиме – назив власника возила;  2) пребивалиште – седиште (адреса);  3) разлог испитивања;  4) извршилац преправке.  Уз захтев из става 1. овог члана подноси се документација о испитивању возила.  Изјава правног лица или предузетника који је извршио преправку возила уградњом уређаја и опреме за погон на течни нафтни гас мора да садржи најмање следеће податке:  1) датум уградње;  2) име и презиме лица која су уградњу извршила;  3) податке о возилу (марка и тип, VIN ознака – ознака шасије, ознака мотора, регистарска ознака, година производње);  4) усаглашености уређаја и опреме са начином припреме гориве смеше;  5) врста мотора према начину припреме гориве смеше;  6) уграђени уређаји и опрема за ТНГ;  7) подаци о уграђеним уређајима и опреми за погон возила на ТНГ (резервоар, мултивентил, водови високог притиска – флексибилни, водови ниског притиска, вентил за заустављање/пречистач ТНГ, испаривач/регулатор притиска гаса, гасно-непропусно кућиште, електронски уређај за управљање, водови високог притиска-бакарни и/или челични, водови система за грејање испаривача/регулатора притиска гаса, пречистач ТНГ).  Изузетно, ако власник, односно корисник возила које се увози као употребљавано поседује доказ о испитивању извршеном у иностранству (посебан документ или је та чињеница уписана у саобраћајну дозволу), односно ако је на возилу извршена преправка којом се преправљено возило враћа у стање у којем је произведено, а власник, односно корисник не поседује сертификате за наведене уређаје и склопове, назнаку и опис преправке са предложеним решењем, одговарајућу техничку документацију (опис, скице, цртежи) у зависности од врсте преправке, одобрену и оверену техничку документацију, изјаву произвођача, надграђивача или извршиоца преправке о усаглашености преправке са прилогом произвођача возила или уграђених елемената, испитивање возила се може извршити.  Власник, односно корисник возила код кога је уградња уређајa и опреме за погон на ТНГ извршена у иностранству и немају доказ о извршеном испитивању, морају да обезбеде документацију прописану овим правилником.  У случају да се ради о возилу које је произведено са уређајима за погон на ТНГ а та чињеница се не може утврдити из поднете документације о возилу, власник, односно корисник возила мора доставити одговарајућу потврду произвођача или други доказ из кога се могу обезбедити неопходни подаци.  Садржај документације ~~из члана 6. став 3. и садржај документације~~ из става 3. овог члана дат је у Прилогу 1 – Испитивање возила, утврђивање године производње и садржај документације, који је одштампан уз овај правилник и чини његов саставни део.  УЗ ЗАХТЕВ ИЗ СТАВА 1. ОВОГ ЧЛАНА, ПОДНОСИЛАЦ ЗАХТЕВА ДОСТАВЉА:  1. ФОТОКОПИЈУ УЗ ОРИГИНАЛ НА УВИД САОБРАЋАЈНЕ ДОЗВОЛЕ;  2. ФОТОКОПИЈУ УЗ ОРИГИНАЛ НА УВИД ДОКАЗА О ИЗВРШЕНОЈ КУПОПРОДАЈИ (РАЧУН И/ИЛИ КУПОПРОДАЈНИ УГОВОР);  3. ФОТОКОПИЈУ УЗ ОРИГИНАЛ НА УВИД ЦАРИНСКУ ДЕКЛАРАЦИЈУ О УВОЗУ ВОЗИЛА;  4. ФОТОКОПИЈУ УЗ ОРИГИНАЛ НА УВИД ПОДАТКЕ О МАРКИ И ТИПУ ВОЗИЛА, ОСНОВНЕ ТЕХНИЧКЕ КАРАКТЕРИСТИКЕ ВОЗИЛА КОЈЕ ЈЕ ПРЕДМЕТ ПРЕПРАВКЕ ИЗДАТЕ ОД СТРАНЕ ПРОИЗВОЂАЧА;  5. ФОТОКОПИЈУ УЗ ОРИГИНАЛ НА УВИД НАЗНАКУ И ОПИС ПРЕПРАВКЕ ИЗДАТУ ОД СТРАНЕ ИЗВРШИОЦА ПРЕПРАВКЕ;  6. ФОТОКОПИЈУ УЗ ОРИГИНАЛ НА УВИД ТЕХНИЧКУ ДОКУМЕНТАЦИЈУ О ИЗВРШЕНОЈ ПРЕПРАВЦИ СА ДЕТАЉНИМ ОПИСОМ, СКИЦАМА И ЦРТЕЖИМА ПРЕПРАВКЕ;  7. ФОТОКОПИЈУ УЗ ОРИГИНАЛ НА УВИД ДОКАЗА ДА ЈЕ ПРЕПРАВКА ИЗВРШЕНА У СКЛАДУ СА СМЕРНИЦАМА КОЈЕ ОДРЕЂУЈЕ ПРОИЗВОЂАЧ ВОЗИЛА КОЈЕ СЕ ПРЕПРАВЉА ИЛИ НА НАЧИН ЗА КОЈИ ЈЕ ПРОИЗВОЂАЧ ПОТВРДИО ДА СЕ МОЖЕ ИЗВЕСТИ НА ВОЗИЛУ;  8. ОРИГИНАЛ ИЗЈАВУ ПРОИЗВОЂАЧА, НАДГРАЂИВАЧА, ИЛИ ИЗВРШИОЦА ПРЕПРАВКЕ О УСАГЛАШЕНОСТИ ПРЕПРАВКЕ СА ПРИЛОГОМ ПРОИЗВОЂАЧА ВОЗИЛА ИЛИ УГРАЂЕНИХ ЕЛЕМЕНАТА.  ЗАХТЕВ ИЗ СТАВА 1. ОВОГ ЧЛАНА ПОДНОСИ СЕ НА ПРОПИСАНОМ ОБРАСЦУ КОЈИ ЧИНИ САСТАВНИ ДЕО ОВОГ ПРАВИЛНИКА.  ЧЛАН 12А.  УВЕРЕЊЕ О ИСПИТИВАЊУ ВОЗИЛА КОЈА СЕ УВОЗЕ КАО УПОТРЕБЉАВАНА ИЗДАЈЕ СЕ НА ЗАХТЕВ ПОДНОСИОЦА.  УЗ ЗАХТЕВ ИЗ СТАВА 1. ОВОГ ЧЛАНА, ПОДНОСИЛАЦ ЗАХТЕВА ДОСТАВЉА:   1. ФОТОКОПИЈУ УЗ ОРИГИНАЛ НА УВИД САОБРАЋАЈНЕ ДОЗВОЛЕ, ОДНОСНО ДРУГИ ДОКУМЕНТ ИЗДАТ ОД СТРАНЕ НАДЛЕЖНОГ ДРЖАВНОГ ОРГАНА ЗЕМЉЕ У КОЈОЈ ЈЕ ВОЗИЛО КУПЉЕНО (ОРИГИНАЛИ НА УВИД); 2. У СЛУЧАЈУ ОЦАРИЊЕНОГ ВОЗИЛА ПОТРЕБНО ЈЕ ПРИЛОЖИТИ ЈЕДИНСТВЕНУ ЦАРИНСКУ ИСПРАВУ (ОРИГИНАЛ НА УВИД); 3. У СЛУЧАЈУ ДА СЕ ПОДАЦИ О ТЕХНИЧКИМ КАРАКТЕРИСТИКАМА ВОЗИЛА ИЗ САОБРАЋАЈНЕ ДОЗВОЛЕ НЕ СЛАЖУ СА ПОДАЦИМА ИЗ ОДГОВАРАЈУЋИХ БАЗА ТЕХНИЧКИХ КАРАКТЕРИСТИКА ВОЗИЛА, ПОТРЕБНО ЈЕ ДОСТАВИТИ ПОТВРДУ О САОБРАЗНОСТИ – CERTIFICATE OF CONFORMITY („COC”) ИЛИ ДУПЛИКАТ ПОТВРДЕ О САОБРАЗНОСТИ ИЛИ ПОТВРДУ ИЗДАТУ ОД ПРОИЗВОЂАЧА/ОВЛАШЋЕНОГ ПРЕДСТАВНИКА ПРОИЗВОЂАЧА ВОЗИЛА У РЕПУБЛИЦИ СРБИЈИ.   ЗАХТЕВ ИЗ СТАВА 1. ОВОГ ЧЛАНА ПОДНОСИ СЕ НА ПРОПИСАНОМ ОБРАСЦУ КОЈИ КОЈИ ЧИНИ САСТАВНИ ДЕО ОВОГ ПРАВИЛНИКА.  Члан 15.  Агенција води ЈАВНУ евиденцију о обављеним испитивањима у електронском и/или писменом облику.  Евиденцију из става 1. овог члана чини:  1) Регистар одобрења;  2) Регистар испитивања;  3) Регистар издатих уверења;  4) Регистар издатих потврда;  5) Досије испитиваног возила.  Регистар одобрења садржи:  1) број уписа у регистар;  2) податке о власнику возила и подносиоцу захтева;  3) податке о врсти, облику каросерије, марки и типу возила;  4) број каросерије, односно шасије (идентификациона ознака возила);  5) податке о планираној преправци;  6) датум подношења захтева;  7) датум издавања одобрења.  Регистар испитивања возила садржи:  1) број уписа у регистар;  2) број уписа у регистар одобрења уколико се ради о преправци;  3) податке о власнику возила и подносиоцу захтева;  4) податке о циљу (врсти) испитивања;  5) податке о врсти, облику каросерије, марки и типу возила након испитивања;  6) резултати и налаз испитивања;  7) пратећу фотодокументацију возила и карактеристичних детаља у зависности од врсте испитивања;  8) врста извештаја о испитивању (позитиван или негативан).  Регистар издатих уверења садржи:  1) број уписа у регистар;  2) број уписа у регистар испитивања;  3) број уверења и датум издавање;  4) садржај Уверења о испитивању.  Регистар издатих потврда о испитивању садржи:  1) број уписа у регистар;  2) број уписа у регистар испитивања;  3) број потврде и датум издавање;  4) садржај потврде.  Досије испитиваног возила садржи:  1) одобрење (у случају преправке);  2) захтев за испитивање возила;  3) одобрена и оверена техничка документација;  4) извештај о испитивању возила.  Досије се може архивирати у писменој форми, или у електронском облику, са свим заштитним мерама од губитака.  Регистри се чувају трајно, а досије испитиваног возила најмање 10 година. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У 2016. години је Агенцији за безбедност саобраћаја поднето 29244 захтева за издавање Уверења о испитивању возила. Директни трошкови спровођења поступка испитивања возила износе: 194.590.749,42 РСД, a што је еквивалентно износу од 1.599.964,72 ЕУР по средњем курсу Народне банке Србије за 2017. годину и представља укупан административни трошак привреде за спровођење овог поступка. Усвајање и примена препорука, односно поједностављење поступка ће донети привредним субјектима годишње директне уштеде по сваком поднетом захтеву у износу од 13.584.467,18 РСД или 111.694,25 ЕУР. Ове уштеде износе 6,98% укупних директних трошкова привредних субјеката у поступку.  Поједностављењем овог административног поступка ће се посредно утицати и на ефикаснији рад органа и организација јавне управе јер се у потпуности спроводи размена података са другим јавним органима, али и директно на транспарентност и правну сигурност подносилаца захтева са јасним прописивањем обрасца захтева и свих неопходних корака које је потребно предузети и података које је потребно уз захтев доставити.  . | |